Мускулдар эсенә инъекция индерелгән осраҡта, тиҙ арала ҡаҙалған урындан ҡан йөрөшөнә күсә һәм организмдың биологик шыйыҡлыҡтарында һәм туҡымаларында киң тарала, әммә арҡа мейеһендәге елек шыйыҡсаһына аҙ күләмдә үтеп инә. Бензилпенициллин плацентар кәртә аша яҡшы үтеп инә. Ғәҙәти шарттарҙа, ҡулланғандан һуң, бензилпенициллин арҡа мейеһе шыйыҡсаһында аҙ миҡдарҙа табылһа ла, гематоэнцефалик барьерҙың (ГЭБ) үткәреүсәнлеге көсәйеү фонында мейе тышлығы шешкәндә, ликворҙа антибиотик тупланыуы күтәрелә. T½ — 30 мин. Һейҙек менән сығарыла. Мускулдар эсенә ҡаҙағандан һуң, ҡанда максималь тупланыуы 30-60 минут үткәс күҙәтелә, ә антибиотиктың мускул эсенә йә тире аҫтына бер тапҡыр инъекцияһынан һуң 3-4 сәғәт үткәс, ҡанда антибиотиктың бары тик эҙҙәре генә табыла. Бензилпенициллиндың ҡанда тупланыуы һәм әйләнеше индерлгән дозаның дәүмәленә бәйле. Шуға ҡарамаҫтан, тейешле терапевтик тәьҫирен һәм ярайһы уҡ юғары концентрацияын тәьмин итеү өсөн, бензилпенициллин инъекцияһын һәр 3-4 сәғәт һайын ҡабатларға кәрәк. Эскә ҡабул иткәндә антибиотик насар һеңгәнен иҫәпкә алырға кәрәк, сөнки ашҡаҙан һуты һәм эсәктәрҙең микрофлораһы эшләп сығарған бета-лактамаза арҡаһында өлөшләтә емерелә, ә вена эсенә индергәндә, бензилпенициллин концентрацияһы тиҙ кәмей.